title: Komisijas Direktīva 2011/73/ES ( 2011. gada 29. jūlijs ), ar ko groza I un V pielikumu Eiropas Parlamenta un Padomes Direktīvā 2008/121/EK par tekstilmateriālu nosaukumiem, lai šos pielikumus pielāgotu tehnikas attīstībai Dokuments attiecas uz EEZ

text:
               30.7.2011

               LV

               Eiropas Savienības Oficiālais Vēstnesis

               L 198/30

         KOMISIJAS DIREKTĪVA 2011/73/ES
   (2011. gada 29. jūlijs),
   ar ko groza I un V pielikumu Eiropas Parlamenta un Padomes Direktīvā 2008/121/EK par tekstilmateriālu nosaukumiem, lai šos pielikumus pielāgotu tehnikas attīstībai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 14. janvāra Direktīvu 2008/121/EK par tekstilmateriālu nosaukumiem (1) un jo īpaši tās 15. panta 1. punktu,
   tā kā:

               (1)

               Direktīvā 2008/121/EK ir izklāstīti noteikumi, kas reglamentē izstrādājumu etiķetēšanu vai marķēšanu attiecībā uz tekstilmateriāla šķiedru saturu, lai tādējādi nodrošinātu, ka tiek aizsargātas patērētāju intereses. Tekstilizstrādājumus var laist Savienības tirgū tikai tad, ja ir izpildīti minētās direktīvas noteikumi.

               (2)

               Ievērojot nesenos tehnisku jautājumu darba grupas konstatējumus un nolūkā pielāgot tehnikas attīstībai Direktīvu 2008/121/EK, sarakstam minētās direktīvas I un V pielikumā jāpievieno polipropilēna/poliamīda divkomponentu šķiedra.

               (3)

               Tādēļ attiecīgi jāgroza Direktīva 2008//121/EK.

               (4)

               Šajā direktīvā paredzētie pasākumi ir saskaņā ar Tekstilmateriālu nosaukumu un marķēšanas direktīvu komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvu 2008/121/EK groza šādi:

               1)

               direktīvas I pielikumā pievieno šādu 49. rindu:

                           “49.

                           Polipropilēna/poliamīda divkomponentu šķiedra

                           divkomponentu šķiedra, kurā no 10 % līdz 25 % masas ir poliamīda fibrillas, kas iestrādātas polipropilēna matricā”;

               2)

               direktīvas V pielikumā pievieno šādu 49. rindu:

                           “49.

                           Polipropilēna/poliamīda divkomponentu šķiedra

                           1,00”.

         2. pants
   1.   Normatīvie un administratīvie akti, kas vajadzīgi, lai izpildītu šīs direktīvas prasības, dalībvalstīs stājas spēkā vēlākais 2012. gada 30. jūlijā. Dalībvalstis tūlīt dara zināmu Komisijai šo noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus to tiesību aktu galvenos noteikumus, ko tās pieņēmušas jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

   4. pants
   Šī direktīva ir adresēta dalībvalstīm.

      Briselē, 2011. gada 29. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 19, 23.1.2009., 29. lpp.


title: Padomes Direktīva 93/31/EEK (1993. gada 14. jūnijs) par divriteņu mehānisko transportlīdzekļu atbalsta kājiņām

text:
Svarīgs juridisks paziņojums

|

31993L0031

Oficiālais Vēstnesis L 188 , 29/07/1993 Lpp. 0019 - 0027 Speciālizdevums somu valodā: Nodaļa 7 Sējums 4 Lpp. 0225  Speciālizdevums zviedru valodā: Nodaļa 7 Sējums 4 Lpp. 0225

		Padomes Direktīva 93/31/EEK(1993. gada 14. jūnijs)par divriteņu mehānisko transportlīdzekļu atbalsta kājiņāmEIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 100.a pantu,ņemot vērā Padomes 1992. gada 30. jūnija Direktīvu 92/61/EEK par divriteņu vai trīsriteņu mehānisko transportlīdzekļu tipa apstiprināšanu [1],ņemot vērā Komisijas priekšlikumu [2],sadarbībā ar Eiropas Parlamentu [3],ņemot vērā Ekonomikas un sociālo lietu komitejas atzinumu [4],tā kā iekšējais tirgus ir teritorija bez iekšējām robežām, kurā ir nodrošināta preču, personu, pakalpojumu un kapitāla brīva aprite; tā kā jāparedz šim nolūkam vajadzīgie pasākumi;tā kā divriteņu mehāniskajiem transportlīdzekļiem attiecībā uz to atbalsta kājiņām katrā dalībvalstī vajadzīgi konkrēti tehniskie parametri, kas paredzēti obligātos noteikumos un katrā dalībvalstī ir citādi; tā kā šādas noteikumu atšķirības var radīt šķēršļus tirdzniecībai Kopienā;tā kā šos šķēršļus iekšējā tirgus darbībā var likvidēt, ja visas dalībvalstis savu noteikumu vietā pieņem vienādas prasības;tā kā, lai katra veida transportlīdzekļiem varētu piemērot tipa apstiprināšanas un detaļas tipa apstiprināšanas procedūras, kas paredzētas Direktīvā 92/61/EEK, jāizstrādā saskaņotas prasības divriteņu mehānisko transportlīdzekļu atbalsta kājiņām;tā kā, ņemot vērā ierosinātās darbības mērogu un ietekmi attiecīgajā nozarē, ir vajadzīgi šajā direktīvā iekļautie Kopienas pasākumi, lai Kopienā izstrādātu transportlīdzekļu tipa apstiprināšanu; tā kā dalībvalstis atsevišķi nevar pienācīgi sasniegt šo mērķi,IR PIEŅĒMUSI ŠO DIREKTĪVU.1. pantsŠī direktīva attiecas uz atbalsta kājiņām visu tipu divriteņu transportlīdzekļiem, kas definēti Direktīvas 92/61/EEK 1. pantā.2. pantsProcedūra, saskaņā ar kuru piešķir detaļas tipa apstiprinājumu attiecībā uz atbalsta kājiņu divriteņu mehānisko transportlīdzekļu tipu, un nosacījumi par tādu transportlīdzekļu neierobežotu laišanu tirgū ir paredzēti Direktīvas 92/61/EEK II un III nodaļā.3. pantsVisus grozījumus, kas vajadzīgi, lai pielikumos noteiktās prasības pielāgotu tehnikas attīstībai, pieņem saskaņā ar Direktīvas 70/156/EEK 13. pantā noteikto procedūru [5].4. pants1. Dalībvalstis pieņem un publicē noteikumus, kas vajadzīgi, lai izpildītu šo direktīvu, ne vēlāk kā līdz 1994. gada 14. decembrim. Par to dalībvalstis tūlīt informē Komisiju.Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarīt šādas atsauces.No dienas, kas minēta pirmajā daļā, dalībvalstis nedrīkst ar atbalsta kājiņām saistītu iemeslu dēļ aizliegt sākt tādu transportlīdzekļu ekspluatāciju, kuri atbilst šīs direktīvas prasībām.Dalībvalstis piemēro pirmajā daļā minētos noteikumus no 1995. gada 14. jūnija.2. Dalībvalstis dara Komisijai zināmus tiesību aktu noteikumus, ko tās pieņem jomā, uz kuru attiecas šī direktīva.5. pantsŠī direktīva ir adresēta dalībvalstīm.Luksemburgā, 1993. gada 14. jūnijāPadomes vārdā —priekšsēdētājsJ. Trøjborg[1] OV L 225, 10.8.1992., 72. lpp.[2] OV C 293, 9.11.1992., 23. lpp.[3] OV C 337, 21.12.1992., 103. lpp. un OV C 150, 31.5.1993.[4] OV C 73, 15.3.1993., 22. lpp.[5] OV L 42, 23.2.1970., 1. lpp., kurā jaunākie grozījumi izdarīti ar Direktīvu 92/53/EEK (OV L 225, 10.8.1992., 1. lpp.).--------------------------------------------------PIELIKUMS1. DEFINĪCIJASŠajā direktīvā:1.1. "Atbalsta kājiņa" ir ierīce, kas ir stingri piestiprināta pie transportlīdzekļa un notur transportlīdzekli vertikālā (vai gandrīz vertikālā) stāvoklī, to novietojot stāvēšanai bez vadītāja uzraudzības.1.2. "Vienpusējā atbalsta kājiņa" ir atbalsta kājiņa, kas, izstiepta vai pagriezta atvērtā stāvoklī, atbalsta transportlīdzekli tikai no vienas puses, atstājot abus riteņus saskarē ar atbalsta virsmu.1.3. "Centrālā atbalsta kājiņa" ir atbalsta kājiņa, kas, pagriezta atvērtā stāvoklī, atbalsta transportlīdzekli, nodrošinot transportlīdzeklim gareniskās vidus plaknes abās pusēs vienu vai vairākas saskares vietas ar atbalsta virsmu.1.4. "Šķērsslīpums (šs)" ir procentuāli izteikts faktiskās atbalsta virsmas slīpums transportlīdzekļa gareniskajai vidus plaknei un atbalsta virsmai perpendikulāri maksimālā slīpuma līnijai (1. attēls).1.5. "Gareniskais slīpums (gs)" ir procentuāli izteikts faktiskās atbalsta virsmas slīpums transportlīdzekļa gareniskajai vidus plaknei paralēli maksimālā slīpuma līnijai (2. attēls).1.6. "Transportlīdzekļa gareniskā vidus plakne" ir transportlīdzekļa pakaļējā riteņa gareniskā simetrijas plakne.2. VISPĀRĪGI NOTEIKUMI2.1. Visus divriteņu transportlīdzekļus aprīko ar vismaz vienu atbalsta kājiņu, lai tos stingri noturētu nekustīgus (piemēram, novietojot stāvēšanai), bet statiskā stāvoklī nebalstītu cilvēks vai ārēji līdzekļi. Transportlīdzekļi ar sapārotiem riteņiem nav jāaprīko ar atbalsta kājiņām, bet, novietojot stāvēšanai, tiem jāatbilst prasībām, kas izklāstītas 6.2.2. iedaļā (izmanto stāvbremzi).2.2. Transportlīdzeklim jābūt vai nu vienpusējā vai centrālā tipa atbalsta kājiņai, vai abu tipu atbalsta kājiņām.2.3. Ja atbalsta kājiņa grozās ap transportlīdzekļa apakšējo daļu vai zem tā, tad atbalsta kājiņas ārmalai (ārmalām) jābūt pagriežamām uz transportlīdzekļa aizmuguri, lai iegūtu aizvērtu vai braukšanas pozīciju.3. VISPĀRĪGI NORĀDĪJUMI3.1. Vienpusējā atbalsta kājiņa3.1.1. Vienpusējā atbalsta kājiņai:3.1.1.1. jānotur transportlīdzeklis tā, lai nodrošinātu sānisku stabilitāti transportlīdzeklim uz horizontālas atbalsta virsmas vai uz slīpas virsmas, lai neļautu tam pārāk viegli noliekties tālāk (un tādējādi neļautu tam griezties ap vienpusējā atbalsta kājiņas balsta punktu) vai pārāk viegli atgriezties vertikālā stāvoklī un tālāk (un tādējādi nosvērties uz vienpusējā atbalsta kājiņai pretējo pusi);3.1.1.2. jānotur transportlīdzeklis tā, lai saskaņā ar 6.2.2. iedaļu saglabātu stabilitāti, transportlīdzekli novietojot stāvēšanai uz slīpas virsmas;3.1.1.3. automātiski jānostājas aizvērtā vai braukšanas pozīcijā:3.1.1.3.1. transportlīdzekli nostādot atpakaļ tā parastajā (vertikālajā) braukšanas stāvoklī vai3.1.1.3.2. ja transportlīdzeklis pēc vienpusējā atbalsta kājiņas pirmās saskaršanās ar zemi kustas uz priekšu vadītāja tīšas darbības dēļ;3.1.1.4. neraugoties uz 3.1.1.3. iedaļas prasībām, jābūt projektētai un konstruētai tā, lai neaizvērtos automātiski, ja slīpuma leņķis mainās negaidīti (piemēram, ja transportlīdzekli viegli pagrūž cita persona vai garāmbraucošā transportlīdzekļa radīta vēja brāzma):3.1.1.4.1. izvilktā vai stāvēšanas pozīcijā;3.1.1.4.2. transportlīdzekli sagāžot, lai vienpusējā atbalsta kājiņa saskartos ar zemi;3.1.1.4.3. transportlīdzeklim, kas novietots stāvēšanas pozīcijā bez uzraudzības.3.1.2. Prasības, kas izklāstītas 3.1.1.3. iedaļā, neattiecas uz transportlīdzekļiem, kurus motors nevar dzīt uz priekšu tad, kad ir izvilkta vienpusējā atbalsta kājiņa.3.2. Centrālā atbalsta kājiņas3.2.1. Centrālā atbalsta kājiņai:3.2.1.1. jānotur transportlīdzeklis tā, ka viens vai abi riteņi saskaras ar atbalsta virsmu vai neviens ritenis nesaskaras ar šo virsmu, lai šis transportlīdzeklis stāvētu stabili:3.2.1.1.1. uz horizontālas atbalsta virsmas;3.2.1.1.2. sasvērtā stāvoklī;3.2.1.1.3. uz slīpas virsmas saskaņā ar 6.2.2.iedaļu;3.2.1.2. automātiski jāatlokās aizvērtā vai braukšanas pozīcijā:3.2.1.2.1. ja transportlīdzeklis kustas uz priekšu, lai paceltu centrālā atbalsta kājiņu no atbalsta virsmas.3.2.2. Prasības, kas izklāstītas 3.2.1.2. iedaļā, neattiecas uz transportlīdzekļiem, kurus motors nevar dzīt uz priekšu tad, kad ir izvilkta centrālā atbalsta kājiņa.4. CITAS PRASĪBAS4.1. Turklāt transportlīdzekļus var aprīkot ar indikatoru, kas braucējam ir skaidri redzams, sēžot vadītāja sēdeklī, un, ieslēdzot aizdedzi, iedegas un turpina degt, kamēr atbalsta kājiņa nav aizvērtā vai braukšanas pozīcijā.4.2. Visas atbalsta kājiņas aprīko ar aiztures sistēmu, kas notur tās aizvērtā vai braukšanas pozīcijā. Minētā sistēma var sastāvēt no:- divām neatkarīgām ierīcēm, piemēram, divām atsevišķām atsperēm vai vienas atsperes un vienas aiztures ierīces, piemēram, aiztura,vai- vienas ierīces, kam jādarbojas bez bojāšanās vismaz:- 10000 parastas lietošanas ciklu, ja transportlīdzeklis ir aprīkots ar divām atbalsta kājiņām,vai- 15000 parastas lietošanas ciklu, ja transportlīdzeklis ir aprīkots ar vienu atbalsta kājiņu.5. STABILITĀTES TESTI5.1. Lai noteiktu spēju noturēt transportlīdzekli stabilā stāvoklī, kā norādīts 3. un 4. iedaļā, jāveic šādi testi:5.2. Transportlīdzekļa stāvoklis5.2.1. Iesniegtā transportlīdzekļa svaram jāatbilst stāvoklim braukšanas kārtībā.5.2.2. Spiedienam riepās jābūt tādam, kā ieteicis transportlīdzekļa ražotājs.5.2.3. Transmisijai jāpaliek neitrālā pozīcijā vai automātiskajai transmisijai - "stāvēšanas" pozīcijā, ja tāda ir.5.2.4. Ja transportlīdzeklis ir aprīkots ar stāvbremzi, tad tā ir jāiedarbina.5.2.5. Stūres stāvoklis ir bloķēts. Ja stūri var bloķēt stāvoklī, kad tā pagriezta gan pa kreisi, gan pa labi, tad testi jāveic abos stāvokļos.5.3. Testa laukums5.3.1. Testus, kas minēti 6.1. iedaļā, var veikt uz līdzena, horizontāla laukuma ar cietu, sausu virsmu bez smilšu graudiņiem.5.4. Testu aprīkojums5.4.1. Testi, kas minēti 6.1. iedaļā, jāveic uz stāvvietas platformas.5.4.2. Stāvvietas platformai jābūt ar stingru, līdzenu taisnstūra virsmu, lai transportlīdzeklis stāvētu nekustīgi.5.4.3. Stāvvietas platformas virsmai jābūt pietiekami neslidenai, lai novērstu transportlīdzekļa slīdēšanu uz atbalsta virsmas slīpuma testos.5.4.4. Stāvvietas platformu konstruē tā, lai varētu izveidot vismaz 6.2.2. iedaļā prasīto šķērsslīpumu (šs) un garenisko slīpumu (gs).6. TESTU PROCEDŪRAS6.1. Stabilitāte uz horizontālas atbalsta virsmas (3.1.1.4. iedaļas tests).6.1.1. Transportlīdzeklim uz testa laukuma vienpusējā atbalsta kājiņa ir izvilkta vai pārvietota stāvēšanas pozīcijā, un transportlīdzeklis atstāts uz tās.6.1.2. Transportlīdzekli pārvieto, lai par trim grādiem palielinātu leņķi, ko veido gareniskā vidus plakne un atbalsta virsma (pārvietojot transportlīdzekli pret vertikāli).6.1.3. Šīs pārvietošanas dēļ vienpusējā atbalsta kājiņa nedrīkst automātiski atgriezties aizvērtā vai braukšanas pozīcijā.6.2. Stabilitāte uz slīpas virsmas (ar 3.1.1.1., 3.1.1.2., 3.2.1.1.2. un 3.2.1.1.3. iedaļu saistīti testi)6.2.1. Transportlīdzekli novieto uz stāvvietas platformas ar vienpusējā atbalsta kājiņu un atsevišķi centrālā atbalsta kājiņu izvilktā vai stāvēšanas pozīcijā, un transportlīdzeklis stāv uz atbalsta kājiņas.6.2.2. Stāvvietas platformu pārslēdz uz minimālo šķērsslīpumu (šs) un tad uz minimālo garenisko slīpumu (gs) saskaņā ar šo tabulu:Slīpums | Vienpusējā atbalsta kājiņa | Motocikls |Centrālā atbalsta kājiņa | Mopēds | Mopēds | Motocikls |Slīpums | 5 % | 6 % | 6 % | 8 % |Šķērsslīpums | 5 % | 6 % | 6 % | 8 % |Gareniskais slīpums augšup | 6 % | 8 % | 12 % | 14 % |Skatīt tālāk 1.a, 1.b un 2. attēlu.6.2.3. Ja transportlīdzeklis uz slīpas stāvvietas platformas stāv uz centrālā atbalsta kājiņas un tikai viena riteņa un var saglabāt šo stāvokli, kad centrālā atbalsta kājiņa un vai nu priekšējais, vai pakaļējai ritenis saskaras ar atbalsta virsmu, tad iepriekš aprakstītie testi jāveic tikai ar transportlīdzekli, kas stāv uz centrālā atbalsta kājiņas un pakaļējā riteņa, ar noteikumu, ka tiek ievērotas citas šajā iedaļā izklāstītās prasības.6.2.4. Transportlīdzeklim jāpaliek stabilam, ja stāvvietas platformu noliec par katru nepieciešamo daudzumu un ir pienācīgi ievērotas iepriekšminētās prasības.6.2.5. Alternatīvi stāvvietas platformas par nepieciešamo daudzumu var noliekt pirms transportlīdzekļa pārvietošanas.+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: Padomes Direktīva 93/35/EEK (1993. gada 14. jūnijs), ar ko sesto reizi groza Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem

text:
Svarīgs juridisks paziņojums

|

31993L0035

Oficiālais Vēstnesis L 151 , 23/06/1993 Lpp. 0032 - 0037 Speciālizdevums somu valodā: Nodaļa 13 Sējums 24 Lpp. 0074  Speciālizdevums zviedru valodā: Nodaļa 13 Sējums 24 Lpp. 0074

		Padomes Direktīva 93/35/EEK(1993. gada 14. jūnijs),ar ko sesto reizi groza Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiemEIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 100.a pantu,ņemot vērā Komisijas priekšlikumu [1],sadarbībā ar Eiropas Parlamentu [2],ņemot vērā Ekonomikas un sociālo lietu komitejas atzinumu [3],tā kā jānovērš juridiskās nenoteiktības Direktīvā 76/768/EEK [4], jo īpaši 1. un 2. pantā;tā kā ir skaidrs, ka ir vēlams sakopot datus par kosmētikas līdzekļos izmantojamām sastāvdaļām, lai varētu novērtēt visus uz tām attiecināmos jautājumus un gala darbības Kopienas līmenī, jo īpaši, lai izveidotu kosmētikas līdzekļos izmantojamo sastāvdaļu kopējo nomenklatūru; tā kā minēto datu atlasi var veicināt, Komisijai sastādot attiecīgo sastāvdaļu inventāra sarakstu; tā kā minētais inventāra saraksts būs orientējošs, un tas nav paredzēts, lai veidotu kosmētikas līdzekļos izmantojamo sastāvdaļu ierobežojošu sarakstu;tā kā ir nepieciešama labāka pārredzamība attiecībā uz kosmētikas līdzekļos izmantojamām sastāvdaļām tad, ja līdzekļi ir paredzēti laišanai tirgū bez jebkādas iepriekšējās procedūras, ja nepieciešamai informācijai par galaproduktiem jābūt pieejamai tikai ražošanas vietā vai sākotnējās ievešanas vietā Kopienā un ja patērētājam jāsniedz labāka informācija; tā kā šī pārredzamība jāsasniedz, uzrādot uz produkta iepakojuma šā līdzekļa funkciju un kosmētikas līdzeklī izmantojamās sastāvdaļas; tā kā tad, ja praktisku iemeslu dēļ uz trauka, iesaiņojuma vai iepakojuma nav iespējams norādīt sastāvdaļas un jebkādus lietošanas brīdinājumus, šādi dati jāiekļauj tā, lai patērētājam būtu pieejama visa nepieciešamā informācija;tā kā attiecībā uz galaproduktu skaidri jāparedz, kādai informācijai jābūt pieejamai uzraudzības iestādēm vietā, kur notiek ražošana vai sākotnēja ievešana Kopienas tirgū; tā kā šajā informācijā jāiekļauj visi nepieciešamie dati par kosmētikas līdzekļa nosaukumu, kvalitāti, drošību cilvēka veselībai un tā apgalvotu ietekmi;tā kā uzraudzības labad tomēr jāinformē kompetentā iestāde par ražošanas vietu un informāciju, kas nepieciešama tūlītējai un pareizai ārstēšanai sarežģījumu gadījumā;tā kā Komisijai jāatļauj grozīt Direktīvas 76/768/EEK I un VIII pielikumu, ņemot vērā to ilustratīvumu un tehniskumu;tā kā, vērtējot kosmētikā izmantojamo sastāvdaļu un galaprodukta izmantošanas drošību, jāņem vērā Direktīvas 86/609/EEK [5] prasības, kas attiecas uz izmēģinājumu dzīvnieku aizsardzību, un jo īpaši tās 7. panta 2. punktu;tā kā no 1998. gada 1. janvāra jāaizliedz sastāvdaļu vai sastāvdaļu savienojumu izmēģinājumus ar dzīvniekiem; tā kā šis datums tomēr jāattālina tad, ja nepastāv zinātniski apstiprinātas alternatīvās izmēģinājumu metodes; tā kā Komisijai jāsniedz ziņojums par sasniegto attiecībā uz šādām metodēm,IR PIEŅĒMUSI ŠO DIREKTĪVU.1. pantsDirektīvu 76/768/EEK ar šo groza šādi.1. Direktīvas 1. panta 1. punktu aizstāj ar šādu:"1. "Kosmētikas līdzeklis" nozīmē jebkuru vielu vai preparātu, kas paredzēts saskarei ar dažādām cilvēka ķermeņa ārējām daļām (epidermu, apmatojumu, nagiem, lūpām un ārējiem dzimumorgāniem) vai zobiem un mutes dobuma gļotādām, tikai vai galvenokārt lai tos tīrītu, smaržinātu, mainītu to izskatu un/vai uzlabotu miesas aromātu, un/vai tos aizsargātu, vai uzturētu tos labā stāvoklī."2. Direktīvas 2. pantu aizstāj ar šādu:"2. pantsKopienas tirgū laists kosmētikas līdzeklis parastos vai saprātīgi paredzamos lietošanas apstākļos nedrīkst apdraudēt cilvēku veselību, jo īpaši ņemot vērā produkta noformējumu, tā etiķeti, jebkuru tā lietošanas un utilizācijas pamācību, kā arī citas norādes vai informāciju, ko ir sniedzis ražotājs vai tā pilnvarotais pārstāvis, vai kāda cita persona, kas ir atbildīga par šā produkta laišanu Kopienas tirgū.Šādu brīdinājumu nodrošināšana nekādā gadījumā neatbrīvo nevienu personu no citu šajā direktīvā paredzēto prasību izpildes."3. Ar šādu daļu papildina 4. panta 1. punktu:"i) lai atbilstu šīs direktīvas prasībām, sastāvdaļas vai sastāvdaļu savienojumus, kas ir izmēģināti ar dzīvniekiem pēc 1998. gada 1. janvāra.Ja ir vērota nepietiekama virzība apmierinošu metožu veicināšanā, lai aizvietotu izmēģinājumus ar dzīvniekiem, un jo īpaši tādos gadījumos, kad par spīti visām saprātīgām pūlēm alternatīvās izmēģinājumu metodes nav zinātniski apstiprinātas kā tādas, kas patērētāju aizsargā līdzvērtīgā līmenī, ņemot vērā ESAO toksiskuma pārbaužu pamatnostādnes, Komisija līdz 1997. gada 1. janvārim iesniedz pasākumu plānu, lai atliktu šā noteikuma ieviešanas dienu uz pietiekamu laika posmu, bet jebkurā gadījumā ne mazāk kā uz diviem gadiem, saskaņā ar 10. pantā izklāstīto procedūru. Pirms šo pasākumu iesniegšanas Komisija apspriežas ar Kosmetoloģijas zinātnisko komiteju.Komisija iesniedz Eiropas Parlamentam un Padomei ikgadēju ziņojumu par panākumiem to alternatīvo metožu attīstībā, validācijā un legalizācijā, kas varētu aizvietot izmēģinājumus ar dzīvniekiem. Šajā ziņojumā iekļauj precīzus datus par eksperimentu skaitu un tipu attiecībā uz kosmētikas līdzekļiem, kas veikti ar dzīvniekiem. Dalībvalstu pienākums ir sakopot minēto informāciju papildus statistikas datu sakopošanai, kā paredzēts Direktīvā 86/609/EEK par izmēģinājumu dzīvnieku aizsardzību. Komisija īpaši nodrošina to eksperimentālo metožu attīstību, validāciju un legalizāciju, kurās netiek izmantoti dzīvi dzīvnieki."4. Iekļauj šādu pantu:"5.a pants1. Ne vēlāk kā 1994. gada 14. decembrī Komisija saskaņā ar 10. pantā noteikto procedūru sastāda kosmētikas līdzekļos izmantojamo sastāvdaļu inventāra sarakstu, īpaši balstoties uz attiecīgās nozares sniegto informāciju.Šajā pantā "kosmētikas sastāvdaļa" nozīmē jebkuru sintētiskas vai dabīgas izcelsmes ķīmisko vielu vai preparātu, kas tiek izmantots kosmētikas līdzekļu sastāvā, izņemot smaržu un aromātiskos savienojumus.Inventāra sarakstu sadala divās iedaļās: viena, kas attiecas uz smaržu un aromātisko vielu izejvielām, un otra, kas attiecas uz pārējām vielām.2. Inventāra sarakstā iekļauj šādu informāciju:- katras sastāvdaļas nosaukumu, jo īpaši tās ķīmisko nosaukumu, CTFA nosaukumu, Eiropas Farmakopejas nosaukumu, Pasaules Veselības organizācijas rekomendētos starptautiskos nepatentētos nosaukumus, kā arī EINECS, IUPAC, CAS un krāsu indeksu numurus, un 7. panta 2. punktā minēto plaši pazīstamo nosaukumu,- gala produkta sastāvdaļas parasto(-ās) funkciju(-as),- attiecīgā gadījumā – ierobežojumus un lietošanas nosacījumus, un brīdinājumus, kam jābūt iespiestiem uz etiķetes, atbilstīgi šiem pielikumiem.3. Komisija publicē inventāra sarakstu un periodiski to atjaunina saskaņā ar 10. pantā paredzēto procedūru. Inventāra saraksts ir orientējošs un nav uzskatāms par kosmētikas līdzekļos atļauto sastāvdaļu sarakstu."5. Direktīvas 6. panta 1. punkta ievadteikumu aizstāj ar šādu:"1. Dalībvalstis veic visus nepieciešamos pasākumus, lai nodrošinātu, ka kosmētikas līdzekļus var realizēt tikai tad, ja uz to trauka, iesaiņojuma un iepakojuma neizdzēšamiem, viegli salasāmiem un skaidri saredzamiem burtiem ir norādīta šāda informācija; izņemot g) punktā minēto informāciju, ko tomēr var norādīt tikai uz iepakojuma:"6. Direktīvas 6. panta 1. punkta d) apakšpunktu aizstāj ar šādu:"d) īpaši piesardzības noteikumi, kas jāievēro lietošanā, un jo īpaši tie, kas uzskaitīti III, IV, VI un VII pielikuma slejā "Etiķetē norādāmie lietošanas noteikumi un brīdinājumi", kuri jānorāda uz trauka, iesaiņojuma un iepakojuma, kā arī jebkura īpaša piesardzības informācija par kosmētikas līdzekļiem, kas paredzēti profesionālai lietošanai, jo īpaši frizieru pakalpojumu jomā. Ja tas nav iespējams praktisku apsvērumu dēļ, minētā informācija ir jānorāda uz lietošanas pavadinstrukcijas, etiķetes, papīra lentes vai kartītes, šādā gadījumā uz trauka, iesaiņojuma un iepakojuma jābūt saīsinātai norādei vai VIII pielikumā minētajam simbolam, kas norāda uz to, kur patērētājam atrast šo informāciju."7. Direktīvas 6. panta 1. punktam pievieno šādus f) un g) apakšpunktus:"f) produkta funkcija, ja vien tā nav acīmredzama no produkta noformējuma;g) sastāvdaļu saraksts dilstošā secībā pēc svara to pievienošanas laikā. Pirms šā saraksta ir vārds "sastāvdaļas". Ja tas nav iespējams praktisku apsvērumu dēļ, sastāvdaļas jānorāda uz lietošanas pavadinstrukcijas, etiķetes, papīra lentes vai kartītes, šādā gadījumā uz trauka, iesaiņojuma un iepakojuma jābūt saīsinātai norādei vai VIII pielikumā minētajam simbolam, kas norāda uz to, kur patērētājs var atrast sastāvdaļu sarakstu.Par sastāvdaļām tomēr neuzskata:- piemaisījumus izmantojamās izejvielās,- tehniskos palīgmateriālus, kurus izmanto preparātos, bet kuru nav galaproduktā,- materiālus, ko izmanto tikai stingri nepieciešamajos daudzumos kā šķīdinātājus vai kā nesējvielas smaržu un aromātiskajās kompozīcijās.Smaržu un aromātiskās kompozīcijas un to izejvielas norāda ar vārdu "smarža" vai "aromatizētājs". Sastāvdaļas, kuru koncentrācija nepārsniedz 1 %, var norādīt jebkurā secībā pēc tām sastāvdaļām, kuru koncentrācija pārsniedz 1 %. Krāsvielas var norādīt jebkurā secībā pēc pārējām sastāvdaļām saskaņā ar krāsu indeksu numuriem vai apzīmējumiem, kas pieņemti IV pielikumā.Tiem dekoratīvās kosmētikas līdzekļiem, kas tiek realizēti vairākos krāsu toņos, visas šajā diapazonā izmantotās krāsvielas var norādīt ar nosacījumu, ka ir pievienots nosacījums ar vārdiem "var saturēt".Sastāvdaļa jāidentificē ar plaši pazīstamu nosaukumu, kas minēts 7. panta 2. punktā, vai, ja tāda nav, ar vienu no nosaukumiem, kas paredzēti 5.a panta 2. punkta pirmajā ievilkumā.Saskaņā ar 10. pantā noteikto procedūru Komisija ne vēlāk kā 1994. gada 14. decembrī pieņem kritērijus un nosacījumus, saskaņā ar kādiem ražotājs ar komercnoslēpumu saistītu iemeslu dēļ drīkst neiekļaut vienu vai vairākas sastāvdaļas minētajā sarakstā."8. Direktīvas 6. panta 1. punkta beigās pievieno šādas divas daļas:"Ja izmēra vai formas dēļ nav praktiski iespējams norādīt lietošanas pavadinstrukcijā d) un g) punktā minētos datus, šos datus norāda uz etiķetes, papīra lentes vai kartītes, kas ir ielikta vai pievienota kosmētikas līdzeklim.Ja ziepju, vannas bumbiņu vai citu mazu produktu izmēru vai formas dēļ nav praktiski iespējams g) punktā minētos datus norādīt uz etiķetes, birkas, papīra lentes vai kartītes, vai arī lietošanas pavadinstrukcijā, minētos datus norāda paziņojumā tieši blakus traukam vai iepakojumam, kādā kosmētikas līdzeklis tiek piedāvāts pārdošanai."9. Direktīvas 6. panta 3. punkta beigās pievieno šādu tekstu:"Turklāt jebkurā norādē uz izmēģinājumiem ar dzīvniekiem skaidri jānorāda, vai šie izmēģinājumi ir veikti, ietverot galaproduktu un/vai tā sastāvdaļas."10. Direktīvas 7. panta 2. punktu aizstāj ar šādu:"2. Tās tomēr var prasīt, lai 6. panta 1. punkta b), c), d) un f) apakšpunktā paredzētie dati būtu vismaz attiecīgās valsts valodā vai oficiālajā valodā vai valodās; tās arī var prasīt, lai 6. panta 1. punkta g) apakšpunktā paredzētie dati būtu izteikti patērētājam viegli saprotamā valodā. Šajā nolūkā Komisija pieņem sastāvdaļu kopējo nomenklatūru saskaņā ar 10. pantā noteikto procedūru."11. Direktīvas 7. panta 3. punktu aizstāj ar šādu:"3. Turklāt, lai sarežģījumu gadījumā varētu veikt tūlītēju un pareizu ārstēšanu, jebkura dalībvalsts var prasīt, lai kompetentai iestādei būtu pieejama piemērota un pietiekama informācija par kosmētikas līdzekļos izmantojamām sastāvdaļām un šī iestāde nodrošinātu šīs informācijas izmantošanu tikai šādas ārstēšanas mērķiem.Katra dalībvalsts izraugās kompetento iestādi un sīku informāciju par to nosūta Komisijai, kas publicē šo informāciju Eiropas Kopienu Oficiālajā Vēstnesī."12. Iekļauj šādu pantu:"7.a pants1. Ražotājs vai viņa pārstāvis, vai persona, pēc kuras rīkojuma kosmētikas līdzeklis ir ražots, vai persona, kas ir atbildīga par importētā kosmētikas līdzekļa laišanu Kopienas tirgū, kontroles labad uztur šādu informāciju attiecīgo dalībvalstu kompetentām iestādēm viegli pieejamā veidā adresē, kas norādīta uz etiķetes saskaņā ar 6. panta 1. punkta a) apakšpunktu:a) produkta kvalitatīvais un kvantitatīvais sastāvs; smaržkompozīcijām un smaržām – kompozīcijas nosaukums un koda numurs, kā arī piegādātāja nosaukums;b) izejvielu un gala produkta fizikāli ķīmiskās un mikrobioloģiskās specifikācijas, kā arī kosmētikas līdzekļa tīrības un mikrobioloģiskās kontroles kritēriji;c) ražošanas metode, kas atbilst labai ražošanas praksei, kura noteikta Kopienu tiesībās, vai, ja tāda nav paredzēta, praksei, kura noteikta attiecīgo dalībvalstu tiesību aktos; par ražošanu vai pirmo ievešanu Kopienā atbildīgai personai jābūt attiecīgam profesionālās kvalifikācijas līmenim vai pieredzei saskaņā ar tās dalībvalsts tiesību aktiem un praksi, kurā atrodas ražošanas vai pirmās ievešanas vieta;d) gala produkta drošības novērtējums cilvēka veselībai. Šajā nolūkā ražotājs ņem vērā šīs sastāvdaļas vispārējo toksikoloģiskās iedarbības raksturojumu, tās ķīmisko struktūru un iedarbības līmeni.Ja viens un tas pats produkts ir ražots vairākās vietās Kopienas teritorijā, ražotājs var izvēlēties vienu ražošanas vietu, kur minētā informācija būtu saglabāta un pieejama. Šajā sakarā un tad, ja tas ir pieprasīts uzraudzības nolūkiem, viņa pienākums ir norādīt izvēlēto vietu attiecīgai(-ām) uzraudzības iestādei(-ēm);e) kvalificētās personas vai tās personas vārds un adrese, kas ir atbildīga par d) apakšpunktā minēto novērtējumu. Šai personai jābūt farmācijas, toksikoloģijas, dermatoloģijas, medicīnas vai līdzīgas disciplīnas diplomam, kā noteikts Direktīvas 89/48/EEK 1. pantā;f) esošie dati par šā kosmētikas līdzekļa nevēlamu ietekmi uz cilvēka veselību, kas izriet no tā lietošanas;g) apgalvotās kosmētikas līdzekļa ietekmes pierādījums, ja tas ir pamatots ar šīs ietekmes vai šā produkta raksturu.2. Drošības novērtējumu cilvēku veselībai, kas minēts 1. punkta d) apakšpunktā, veic saskaņā ar labas laboratoriju prakses principu, kas noteikts Padomes 1986. gada 18. decembra Direktīvā 87/18/EEK par normatīvo un administratīvo aktu saskaņošanu jautājumos, kas saistīti ar labas laboratorijas prakses principu piemērošanu un to ievērošanas pārbaudi ķīmisko vielu izmēģinājumos [6].3. Informācijai, kas minēta 1. punktā, jābūt pieejamai attiecīgās dalībvalsts valsts valodā vai valodās, vai arī kompetentām iestādēm skaidri saprotamā valodā.4. Ražotājs vai viņa pārstāvis, vai persona, pēc kuras rīkojuma kosmētikas līdzeklis ir ražots, vai persona, kas ir atbildīga par importētā kosmētikas līdzekļa laišanu Kopienas tirgū, paziņo tās dalībvalsts kompetentai iestādei, kurā atrodas kosmētikas līdzekļu ražošanas vai pirmās ievešanas vieta, par ražošanas vietas adresi vai pirmās ievešanas Kopienā vietas adresi, pirms līdzekļi tiek laisti Kopienas tirgū.5. Dalībvalstis izraugās 1. un 4. punktā minētās kompetentās iestādes un sīku informāciju par tām nosūta Komisijai, kas publicē šo informāciju Eiropas Kopienu Oficiālajā Vēstnesī.Dalībvalstis nodrošina, lai minētās iestādes turpinātu sadarboties jomās, kur šāda sadarbība ir nepieciešama šīs direktīvas netraucētai piemērošanai."13. Direktīvas 8. panta 2. punktu aizstāj ar šādu:"2. Kosmētikas līdzekļos izmantojamo sastāvdaļu kopējo nomenklatūru un, pēc apspriešanās ar Kosmetoloģijas zinātnisko komiteju, grozījumus, kas nepieciešami, lai šos pielikumus pielāgotu tehnikas attīstībai, pieņem saskaņā ar tādu pašu procedūru, pēc vajadzības."14. Pievieno VIII pielikumu, kas iekļauts šīs direktīvas pielikumā.2. pants1. Dalībvalstis veic visus nepieciešamus pasākumus, lai nodrošinātu to, ka Kopienā reģistrētie ražotāji vai importētāji no 1997. gada 1. janvāra nelaiž tirgū kosmētikas līdzekļus, kas neatbilst šīs direktīvas prasībām.2. Dalībvalstīs veic visus nepieciešamus pasākumus, lai nodrošinātu to, ka 1. punktā minētos līdzekļus nevar pārdot vai nodot tiešajam patērētājam pēc 1997. gada 31. decembra.3. pants1. Dalībvalstīs stājas spēkā likumi, normatīvie un administratīvie akti, kas nepieciešami, lai ne vēlāk kā 1995. gada 14. jūnijā izpildītu šīs direktīvas prasības. Dalībvalstis par to tūlīt informē Komisiju.Kad dalībvalstis pieņem minētos noteikumus, tajos iekļauj atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka paņēmienus, kā izdarīt šādas atsauces.2. Dalībvalstis dara Komisijai zināmus to tiesību aktu svarīgākos noteikumus, kurus tās pieņēmušas jomā, uz ko attiecas šī direktīva.4. pantsŠī direktīva ir adresēta dalībvalstīm.Luksemburgā, 1993. gada 14. jūnijāPadomes vārdā —priekšsēdētājsJ. Trøjborg[1] OV C 52, 28.2.1991., 6. lpp. un OV C 249, 26. 9.1992., 5. lpp.[2] OV C 176, 13.7.1992., 92. lpp. un OV C 150, 31.5.1993.[3] OV C 269, 14.10.1991., 15. lpp.[4] OV L 262, 27.9.1976., 169. lpp. Direktīvā jaunākie grozījumi izdarīti ar Komisijas Direktīvu 92/86/EEK (OV L 325, 11.11.1992., 18. lpp.).[5] OV L 358, 18.12.1986., 1. lpp.[6] OV L 15, 17.1.1987., 29. lpp.--------------------------------------------------PIELIKUMSVIII PIELIKUMS+++++ TIFF +++++--------------------------------------------------